**OBRAZLOŽENJE**

**Nacrta prijedloga odluke o izmjeni Odluke o prekopavanju javnih površina i nerazvrstanih cesta na području Grada Zadra**

Gradsko vijeće Grada Zadra donijelo je Odluku o prekopavanju javnih površina i nerazvrstanih cesta na području Grada Zadra („Glasnik Grada Zadra“, broj 5/04, 13/09, 4/18) kojom se propisuju uvjeti prekopavanja javnih površina i nerazvrstanih cesta na području grada Zadra u cilju zaštite tih površina.

Sukladno odredbi čl. 4. Odluke velikim prekopima smatraju se investicijski radovi u vezi s radom i polaganjem novih, izmjene, premještanja ili uklanjanja postojećih podzemnih instalacija i građevina, postrojenja i uređaja, glavnih i opskrbnih vodova.

S obzirom da je građenje komunalne infrastrukture od interesa za Republiku Hrvatsku sukladno Zakonu o komunalnom gospodarstvu te da su u tijeku veliki projekti aglomeracije potrebno je izmijeniti članak 7. stavak 3. Odluke te propisati da se iznimno može odobriti izvođenje velikih prekopa i to u periodu od 15.lipnja do 15. rujna.

S ciljem da se širi krug zainteresiranih osoba s područja Grada Zadra uključi u pripremu konačnog Nacrta odluke o izmjeni Odluke o prekopavanju javnih površina i nerazvrstanih cesta na području Grada Zadra, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

|  |
| --- |
| **Rok za očitovanje zainteresirane javnosti je zaključno s danom 08. srpnja 2020. godine.** |
| Adresa e-pošte na koju se šalju očitovanja zainteresirane javnosti:  **komunalno.savjetovanje@grad-zadar.hr** |